CELEX: 52020DP0040
Language: el
Date: 2020-03-10 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής, της 30ής Ιανουαρίου 2020, σχετικά με παρέκκλιση από τον κατ’ εξουσιοδότηση κανονισμό (ΕΕ) 2016/1149 της Επιτροπής για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τα εθνικά προγράμματα στήριξης του αμπελοοινικού τομέα (C(2020)00423 — 2020/2543(DEA))

6.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 316/13
            
         
      P9_TA(2020)0040
      Απόφαση περί μη διατύπωσης αντίρρησης σε κατ’ εξουσιοδότηση πράξη: εθνικά προγράμματα στήριξης του αμπελοοινικού τομέα
      Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής, της 30ής Ιανουαρίου 2020, σχετικά με παρέκκλιση από τον κατ’ εξουσιοδότηση κανονισμό (ΕΕ) 2016/1149 της Επιτροπής για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τα εθνικά προγράμματα στήριξης του αμπελοοινικού τομέα (C(2020)00423 — 2020/2543(DEA))
      (2021/C 316/03)
      
         Το Ευρωπαϊκό Κοινοβούλιο,
      
                  —
               
               
                  έχοντας υπόψη τον κατ’ εξουσιοδότηση κανονισμό της Επιτροπής (C(2020)00423),
               
            
                  —
               
               
                  έχοντας υπόψη την με ημερομηνία 19 Φεβρουαρίου 2020 επιστολή της Επιτροπής Γεωργίας και Ανάπτυξης της Υπαίθρου προς τον Πρόεδρο της Διάσκεψης των Προέδρων των Επιτροπών,
               
            
                  —
               
               
                  έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 (1), και ιδίως το άρθρο 53 στοιχείο β), το άρθρο 53 στοιχείο η) και το άρθρο 227 παράγραφος 5,
               
            
                  —
               
               
                  έχοντας υπόψη το άρθρο 111 παράγραφος 6 του Κανονισμού του,
               
            
                  —
               
               
                  έχοντας υπόψη τη σύσταση απόφασης της Επιτροπής Γεωργίας και Ανάπτυξης της Υπαίθρου,
               
            
                  Α.
               
               
                  λαμβάνοντας υπόψη ότι οι νέοι κατ’ αξίαν δασμοί ύψους 25 % που εφαρμόζονται από τις ΗΠΑ στον τομέα του οίνου ποιότητας υπονομεύουν σοβαρά τις δαπανηρές προσπάθειες προώθησης που καταβάλλει ο τομέας για να ενισχύσει και να εδραιώσει τη θέση του στην αγορά των ΗΠΑ·
               
            
                  Β.
               
               
                  λαμβάνοντας υπόψη ότι, στο πλαίσιο της παγκόσμιας αγοράς οίνου, η εφαρμογή των εν λόγω δασμών θα προκαλέσει σημαντικές απώλειες και, ενδεχομένως, μακροπρόθεσμες διαταράξεις, δεδομένου ότι οι οίνοι υψηλότερης αξίας είναι πιθανό να εκτοπιστούν από προϊόντα άλλης προέλευσης·
               
            
                  Γ.
               
               
                  λαμβάνοντας υπόψη ότι, στο ψήφισμά του της 28ης Νοεμβρίου 2019, το Κοινοβούλιο κάλεσε την Επιτροπή να αναλάβει ταχεία δράση για να βοηθήσει τους επηρεαζόμενους τομείς, εκφράζοντας την ικανοποίησή του για τις διατάξεις της εν λόγω κατ’ εξουσιοδότηση πράξης, αλλά αποδοκιμάζοντας το γεγονός ότι η Επιτροπή δεν έχει ακόμη ενεργοποιήσει μέτρα στο πλαίσιο της κοινής οργάνωσης των γεωργικών αγορών (ΚΟΑ) για τους επηρεαζόμενους τομείς·
               
            
                  Δ.
               
               
                  λαμβάνοντας υπόψη ότι η ευελιξία στη διαχείριση προγραμμάτων προώθησης, συμπεριλαμβανομένης της δυνατότητας αλλαγής των στοχευμένων αγορών τρίτων χωρών, επιτρέπει στον τομέα να αντιδρά και να προσαρμόζεται στις νέες συνθήκες της αγοράς·
               
            
                  Ε.
               
               
                  λαμβάνοντας υπόψη ότι η χορήγηση άδειας για παράταση των εκστρατειών προώθησης πέραν των πέντε ετών θα διευκολύνει την ενοποίηση των αγορών και θα ικανοποιήσει ένα πάγιο αίτημα του αμπελοοινικού τομέα·
               
            
                  ΣΤ.
               
               
                  λαμβάνοντας υπόψη ότι η ταχεία υλοποίηση αυτών των δυνατοτήτων ευελιξίας έχει καίρια σημασία για την αποτελεσματικότητα και την αποδοτικότητά τους, όσον αφορά την ελάφρυνση της πίεσης που ασκείται στον αμπελοοινικό τομέα μετά τα αντίμετρα των ΗΠΑ·
               
            
               
                  1.
               
               
                  δηλώνει ότι δεν διατυπώνει αντίρρηση σχετικά με τον κατ’ εξουσιοδότηση κανονισμό·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.
               
            
         (1)  EE L 347 της 20.12.2013, σ. 671.